cyanic-selkie/wikianc huggingface dataset:
Мухулай
Алтан улсыг дайлсан нь (1211-1217)
1215 он хөхөгчин гахай жил туслах жанжин Сяо Есөн (蕭也先) уран аргаар Дунжин (東京) хотыг түвшитгэн тогтоогоод цааш давшиж зүрчидийн хойд нийслэл Бэйжинийг (北京, Одоогийн Ляонин мужийн Нинчэн сянь) байлдахуйд, тус хотыг сахисан жанжин Инчин (銀青) 200,000 цэргээ дагуулан Хуандоуд (花道) тосч тулалдахад номхотгож, зүрчид хятад цэргийн 80,000 илүү хүнийг алжээ. Монголын цэрэг Инчинийг алаад түүний оронд Индуху (寅答虎) гэгчийг даргач болгож хотыг сахиулав. Мухулай энэ удаагийн байлдааны үр дүнд уурлаж, хотын иргэдийг талан алсугай хэмээсэнд хятан жанжин Сяо Есөн өгүүлсэн нь : “Бэйжин хэмээгч Ляосигийн чухал газар болой. Дагаваас төдий буй за, хойно юуны дагах нь буй аж” гэсэнд зөвшөөж Индухуг айлтгаж Бэйжинийг сахиулаад ᠎Үер (吾也而) ноёнд хотын цэргийг захируулав.
Цинжоу (錦州)-гийн Жан Жин (張鯨) 100,000 илүү цэрэг цуглуулж өөрийгөө зэдуши (節度使-цэргийн цол, хүний нэр биш) түшмэлийг алж, Линхай жюнь ван (臨海郡王) хэмээн өргөж, дагахаар ирсэнд Мухулай түүнийг Бэйжингийн ерөнхий сыту гүн болгоод, Тохулан (掇忽闌) ноёныг дагаж урагш дагаагүй жоу, жюнийг дайлагтун хэмээв. Жан Жин зам зуурт бослого гаргасанд, Сяо Есөнгийн удирдсан цэрэгт ялагдаж цаазлуулав. Үүнээс үүдэж Жан Жингийн дүү Жан Жи (張致) нь цэрэг хөдөлгөж Мухулайгийн цэрэгтай олонтаа байлдахад, Мухулай ялж Хунло уул (紅羅山), Шэншуй сянь (神水縣), Су, Фу, Хай 3 жоуг (蘇、復、海三州) эзэлж, Жан Жи болон түүний цэрэг харьяатыг хожим бидний үрсэд их гай болохгүй гэх газаргүй тул зөвхөн гар урчууд, бүжигчидийг үлдээж бусдыг нь хядав.
1217 он улаагчин үхэр жилийн 9 сард, Чингис хааны зарлигаар тайш, улсын ван, муж хотыг захирах эрх, шижир алтан тамга хүртээж, зарлиг өгөн ... Хонгирад, Ихирэс, Уруд, Мангуд, Тангуд, Кидан, Нангиад цэргийг захируулав. Хаан ахин зарлигдсан нь: ''“Тайханаас умардахыг би өөрөө зассугай. Тайханаас өмнөхийг чи застугай”'' хэмээв. Чингис хаан Монголын гол хүчний ихэнхийг салган холдуулж, өрнө зүгт аваачсанаас үл хамааран, хэдийгээр зарим түүхчид түүний гадаадын туслахуудыг тооцон 40,000 ба 70,000-ын хоорондох хүний тоо өгдөг ч Мухулай ойролцоогоор 20,000 монголчууд бүхий бага хүчээрээ Хойд Хятадын ихэнх хэсгийг захирч чадсан болой. 1217 онд Мухулай Алтан улсын хяналтад байсан одоогийн Хэбэй муж, хойд Шаньдун муж, хойд Шэньси муж руу дайрчээ. Энэ бол 1219 он гэхэд Мухулайн үндсэндээ захирч байсан чухал газар тариалангийн бүс байв. 1220 онд Мухулай Шаньдун мужийн бусад хэсэгт анхаарлаа хандуулж, нэг хэсгийг нь эзлэн авав; дөрвөн хотыг эзэлсэн боловч хүчтэй шахагдсан Алтан улсын цэргүүд мужийн өөр газрыг тогтоон барьж чаджээ. Тулалдааны талбарт Мухулайгаас хэд хэдэн аймшигт ялагдал хүлээсний дараа Алтан улс өөрсдөд нь хотуудаа тогтоон барьж, Мухулайн хүчин чадлыг тэсвэрлэн давж байж түүний эсрэг зогсох цорын ганц найдлага үлдсэнийг мэдсэн ажгуу.
1217-1219
1217 он улаагчин үхэр жил Юньжоу, Яньжин газраар хятад орныг дайлах цэргийн төв болгов. Тэр даруй Яньнаниас (燕南, yannan), Сүйчэн (遂城, sui cheng) жич Лижоу （蠡州, li zhou) олон хотыг эзлэн авчээ. Өвөл Дамин фуг (大名府, da ming fu) эвдээд түүнээс зүүнш Шаньдун мужийн Иду (益都, yidu), Зи (淄, zi), Дэн (登, deng), Лaй (莱, lai), Вэй(維, wei), Ми (密, mi) зэргийн жоу (州)-г эзлэн авсан.
1218 он шар барс жил (戊寅, Wu yin) Сижин (西京, xijing)-гээс Тайхэлин даваагаар (太和岭, Taiheling) Хэдунд (河东, Hedong) орж Тайюань (太原)-ийг бүслэн байлдсанд Шинь (忻, xin), Дай (代, dai), Зэ (泽, Ze), Лу (潞, lu), Фэнь (汾, Fen), Хуо (霍, Huo) зэргийн жоу бүрнээ дагасан тулд түүнээс Пинянд (平陽, ping yang) хүрсэнд Алтан улсын сахих түшмэл хотыг гээж дутаажээ. Алтан улсын дагаар орсон Тоба Анчарт (拓拔按察儿, Tuoba An Cha er) монгол цэргийг захируулан, Пинян хотыг сахиулж, Алтан улсын цэргийг тосч байлджээ. Ижоу (義州, yi zhou)-гийн цэргийг харгалзах түшмэл Ли Тинжи (李廷值, li ting zhi)-гийн дүү Ли Шоужун (李守忠, li shou zhong)-ийг Хэдун замын шуайфу (河东南路帥府, He Dong Nanlu shuaifu)-гийн хэргийг мэдүүлжээ.
1219 он шарагчин туулай жил (己卯, Ji mao), Ши (石, shi), Сижоу (隰州, xizhou)-г байлдаж аваад Жяньжоу (絳州, jiangzhou)-г довтлон эзлэв.
1220 он
1220 он цагаан луу жил (庚辰, Gen cheng) басхүү Янь-аас (Яньжин буюу Бээжин хот) Жао (趙, Zhao), Манчэн (满城, Mancheng) хотыг эзлэсэнд, түшмэл Ушянь (武仙, Wu xian) бээр Жэньдин (真定, Zhending) зэрэг газрын иргэнийг тэргүүлэн дагахаар ирсэнд Хэбэйгийн баруун замын (河北西路, Hebei Xilu) уг ёсоор нь үлдээв. Тус жилд хятан жанжин Ши Тяньни (史天倪, Shi Tianni) өгүүлсэн нь: "Эзэлсэн эл газарт басхүү цэргийг дураар тавьж уулгалан булааваас иргэнийг амаржуулах нь үгүй болой" хэмээсэнд Мухулай: "Зөв" хэмээж цэргийн цаазыг зарлан "Бүү уулгалан булаагтун" хэмээж олсон хулгайлсан тариаг хүмүүст эргүүлэн өгсөнд цэргийн дотор хямгатай болсонд түшмэл, иргэд ихэд баярлав. Фуян голд (滏陽, Fu yang) хүрч, Алтан улсын Шинжоу (邢州, Xingzhou)-гийн зэдуши түшмэл Үгүй (節度使 武貴, Zedushi Wugui), Мухулай ноёныг угтаж дагаар оржээ. Их цэрэг цааш давшиж Тяньпинзай (天平寨, Tianpingzhai) цайзыг эзлэсний дараа, Монголбуха (蒙古不花, Menggu buhua) ноёнд цэрэг хуваан өгч Хэбэйгийн Вэй (衛, Wei), Хуай (懷, Huai), Мэнжоу (孟州, Mengzhou) зэрэг олон газрыг дараалан эзлэж, Жинаньд (濟南, Jinan) орвоос түшмэл Янь Ши (嚴實, Yanshi)-гийн зэргэлдээх Сянь (相, Xiang), Вэй (魏, Wei), Цы (磁, Ci), Мин (名, Ming), Энь (恩, En), Бу (博, Bo), Хуан (滑, Huang), Жюнь (浚, Jun) зэргийн жоугийн 30 түмэн өрхийг эзлэн аваад Мухулайн удирдсан их цэрэгт нийлж ирэв.
Тэр үед Алтан улсын Хуанлинганд (黃陵岡, Huanglingang) төвлөрсөн 20 түмэн гэж алдаршуулсан 2 түмэн явган цэргээр Жинанийг довтлоход, Мухулай ван гавшгай цэрэг таван зууг өөрөө удирдан, дайсны цэргийг довтлоход, дайсны тал ялагдсан дүр үзүүлэн зугтахад, тэднийг нэхсээр Хуанлинганд хүрэхэд Алтан улсын цэрэг голын өмнө ирмэгт жагсаж, өөд байлдахаар зэхсэнд, Мухулай морьт цэргийг мориноос буулгаж явганаар гол гатлан байлдсанд үнэхээр ихэд даржээ. Тэндээс давшиж Чуцюй (楚丘, Chuqiu) хотыг бүслэн байлдахуйд, Чуцюй хот бага бөгөөд бас 4 талдаа цөм усаар хүрээлэгдсэн тул олон цэргээр өвс модоор гууг дүүргэн хэрмийг давж эзлэв. Даньжоу (單州, Danzhou) газрыг довтлон байлдаж аваад Дунпин (東平, Dongping) хотыг бүслэн хаахуйд түшмэл Яньшигаар Шаньдун мужийн баруун замын (山東西路行省, Shandong xilu xingsheng) хятад цэргийг түр захируулан, анхааруулан өгүүлсэн нь: "Дунпингийн амуу барагдаваас эрхгүй хотыг гээж буруулмуй. Чи түүний явахыг үзэж даруй хотод ороод тохинуулагтун. Бүү жюнь, сянийг зовоож хэргийг эвдэлэгтүн" хэмээж Сорхоту (梭魯忽禿, Suoluhuotu) ноёнд монгол цэрэг гурван мянгатыг өгч суулган сахиулжээ.
1222 он
1222 он хар морин жил (壬午, Renwu) намрын 8 сард Монголбухаар цэрэг захируулж Чинлон (秦隴, Qinlong) руу илгээн уул гол бэрх бартааг тандуулав. Их цэрэг Юнжунд (雲中, Yunzhong) хүрч байлдаж Мэнжоу, Сы, Тай, Жи (孟州, 四, 蹄, 寨, 遷, Mengzhou, Xi, Ti, Zhai) зэрэг газрыг эзлэн аваад тэдгээрийн иргэдийг Юйжоуд (於州, Yuzhou) шилжүүлэв. Жинян, Ихэзай (晉陽, 義和寨, Jingyang, Yihezhai) эзлэн давшиж Санчиняныг (三清巖, Sanqingyan) эзлээд Шаньбаод (山堡, Shanbao) орж түүний хүн иргэдийг Жаочэн сяньд (趙城縣, Zhaocheng xian) нүүлгэв. Чинлон фуд хүрсэнд Алтан улсын Пинян гүн Ху Тяньзо(平陽公 胡天作, Pingyang gong Hu Tianzuo) эсэргүүцэн байлдав.
8 сард од өдөр үзэгдсэнд сайд Цяо Жинжэн (喬靜真, Qiao Jingzhen) өгүүлсэн нь: "Тэнгэрийн байдлыг үзвээс дайлаар орж болохгүй" гэсэнд, Мухулай өгүүлсэн нь: "Тэнгэр эзэн надад тушааж дундад орныг (中原, Zhongyuan) төвшитгөн тогтоогтун хэмээжээ. Одоо Хэбэйг хэдийн түвшитгэсэн боловч Хэнань (河南, Henan), Чинь (秦, Qin), Гун (鞏, Gong) зэрэг газрыг эзлэн аваагүй. Хэрэв тэнгэрийн байдлыг дагаж цэрэг орохгүй болбоос дэлхий дахин ямар цагт тогтнох аж. Бас эзний тушаасныг зөрчивөөс шудрага хэмээвээс болмуй юу?" гээд, өвлийн 10 сард Жинь (晉, Jin)-ийг өнгөрөөд, Цяньд (絳, Jiang) хүрч Рунжоу  (榮州, Rongzhou), Хэпин баог (胡瓶堡, Huping bao) аваад хүрсэн эл газар бүхэн цэргийн сүрийг үзээд дагаар оржээ. Хэжун (河中, Hezhong) Алтан улст буй аж, одоо ахин дагаар оруулав. Мухулай Ши Тяньинийг дуудан өгүүлсэн нь: "Фужоу (蒲州), Хэдунгийн (河東, Hedong) чухал газар тул би сахихийг сонговоос чамаас өөр бусад нь болохгүй" гээд түүнээр Хэдуны өмнө умар замыг (河東南北路, Hedong nanbeilu) түр мэдүүлэн, Шяши боомтын (陜右, Xiashi) баруун Cинтай (行臺, Xingtai), Пинян(平陽, Pingyang)-гийн Ли Шоужун(李守忠, Li Shoujun), Тайюань (太原, Taiyuan)-ий Юй Харбат (攸哈剌拔都, You Halabadou), Сижоу (隰州, Xizhou)-гийн түшмэл Тяньшюн (田雄, Tienxiong) хамтаар захиран шийтгэхийг хүлээмүй. Ши Тяньинд тушааж хөвөх гүүр тавиулж эгэх цэргийг гатлуул гэж зарлигдав. Тэндээс гол гаталж Тунжоуг (同州, Tongzhou) авч Фучэн (蒲城, Fucheng)-ийг аваад шууд Чан-анд (長安, Chang an) хүрэхэд Алтан улсын Жинжоу мужийн (京兆行省, Jingzhao xingsheng) сайд Ванян Хада 20 түмэн цэргийг авч бэхэлэн сахисан тул авч чадсангүй. Түүнээс цэргийг хувааж Ухуг (兀胡, Wuhu) авч, хонгирадын Тайбухийг (太不花, Taibuhua) 6000 цэрэгтэйгээр сахиулжээ. Мөн Хонгирадын Алчи ноёныг (按赤, Anchi) илгээж 3000 цэргээр Тунгуан боомтыг (潼關, Tongguang) тагнуулаад даруй баруунш Фунсянийг(鳳翔, Fenxiang) цохиж сар илүү болтол авч чадсангүй тул олон жанжидын зүг өгүүлсэн нь: "Би зарлигийг дагаж тухайлан дайлахуйд хэдэн жил болсонгүй Ляоси (遼西, Liaoxi), Ляодун(遼東, Liaodong), Шаньдун(山東, Shandong), Хэбэйг (河北, Hebei) авахуйд нэмэлт хүч шаардагдсангүй бөлгөө. Урьд Тяньпин (天平, Tianping), Яньань-ыг(延安, Yanan) байлдаад одоо Фэнсянийг байлдахад цөм авч чадсангүй нь насан хутаг дуусах шахсан бус хэмээхүй юу?" гээд түүнээс их цэрэг Вэйшүй (渭水, Weishui) голын өмнө суун, Монголбухийг илгээж Нюлин давааг (牛嶺, Niulin) давж Сүн улсын Фэнжоуг (鳳州, Fengzhou) тандуулж эргэжээ.
1223 он
1223 он харагчин хонин (癸未, Guiwei) жилийн хавар цэрэг эргэхэд гүүр тавьж дуусаагүй тул олон жанжны зүг өгүүлсэн нь: "Гүүр барьж дуусаагүй тул яахин сууж хүлээвээс болох аж" гээд басхүү байлдаж голын баруун эргийн 10 гаруй цайзыг аваад гол гатлан Вэнши cяньд (聞喜縣, Wenxi xian) ирээд өвчин нь хүндэрсэнд түүний дүү Дайсуныг (帶孫, Daisun) дуудаж өгүүлсэн нь: "Би улс гэрт зүтгэж их төрийг бүтээхүйд хуяг өмсч хурц илдийг барьж 40 жил болтол зүүн барууныг дайлахуйд огт хорсол үлдсэнгүй. Гагцхүү Бянжин (汴京, Bianjing) хотыг аваагүйд хорсож байна. Чи хичээгтүн" гээд 53 насандаа нас нөгчив. Хойно Чингис хаан өөрийн биеэр Тангудыг дайлах үедээ Фэнсян (鳳翔, Fengxian) хотыг эзлэхээр цэрэг илгээн бүслэн байлдах үед өгүүлсэн нь: "Хэрэв Мухулай байсан болвоос би биеэр энд хүрч ирэхгүй болой" гэжээ. Мухулай гоо ванг өөд болсны дараа Алтан улсын цэргүүд өмнө нь алдсан зарим хот тосгодыг буцаан эзлэн, бэхжихийг оролдож байсныг Өгэдэй хааны хийсэн аян дайнаар Тулуй, Сүбэдэй ноёдын амжилттай довтолгооноор Алтан улсын нугасыг таслан байлдан эзлэж чадсан түүхтэй. 1260 онд Сэцэн хааны зарлигаар Гүнгоог Шудрагыг дэлгэрүүлэгч, Мухулайг Шудрага цогтой баатар гэж нэхэн өргөмжилжээ.
Гадаад төрх байдал ба гэр бүл
Жао Хун түүнийг "өгөөмөр, найрсаг байдалд дуртай бөгөөд түүний тухай хөгжилтэй хэрэг явдлууд Сүнгийн элчийн тайланд хадгалагдан үлдсэн байдаг" гээд долгиолсон хэлбэр бүхий сахалтай, бараан царайтай, маш өндөр хүн гэж тодорхойлжээ.
Үлдсэн өв
Түүнд аль эрт 1320-иод оноос хойш олон шагнал нэхэн хүртээсэн. Түүнийг нас барсны дараа Мухулайн үр сад монголчуудын Их Хаанд, ялангуяа Толуйн удмынханд алба хааж байсан: тэдний дундаас Доржбал (Dorjibal/Dorjeban), Дорж (Dorǰi) нар нэр алдартай байв. Түүний хойч үеийнхнээс Аньтун, Байжу гэх мэт цөөн тооны хүн хожим Чингис хааны ач хүү Хубилай хааны байгуулсан Юань улсын Күнзийн суртлын нэр хүндтэй түшмэд болжээ. Мухулайн уг сурвалж болсон жалайр аймгийн гишүүд Толуйн удмын Хүлэгүгийн харьяат албатын хувиар Персийг байлдан дагуулахад оролцсон ба хожим Хүлэгүгийн улс задран унасны дараа Багдадаас засаглаж байсан Жалайрынхны угсаа залгамжлалыг үндэслэсэн аж. Өөр нэг үр удам нь болох Нагачу Юань улсын уналтаас тэсэж үлдсэн агаад Мин угсааныхны дор өөрийн эрх мэдлийг хэвээр хадгалсан юм.
Мухулайг гайхалтай удирдагч бөгөөд "Чингис хааны шийдвэрүүдэд бодит нөлөө үзүүлж чадсан маш цөөхөн хүмүүс"-ийн нэг гэж үздэг. Хойд Хятадад цэрэглэн дайтсан долоон жилийн дотор тэрээр Алтан улсын нутаг дэвсгэрийг зөвхөн Хэнань муж болгон багасгасан байдаг. Улаанбаатар хотын Сүхбаатарын талбай дахь Чингис хааны хөшөөний хажууд Мухулайн хөшөө Боорчитой хамт бий.
Эшлэл
Ангилал:Иx Монгол Улсын жанжин Ангилал:Иx Монгол Улсын зэвсэгт хүчний хүн Ангилал:Монголчууд Ангилал:1170 онд төрсөн Ангилал:1223 онд өнгөрсөн Ангилал:Жалайр аймаг
Виктор Икпеба
Виктор Носа Икпеба (Victor Nosa Ikpeba) — Нигерийн хөлбөмбөгчин. ДАШТ-д хоёронтоо оролцсон 1996 оны Олимпын аварга, 1997 оны Африкийн шилдэг тоглогч.
«Боруссиа Дортмундад» түүнийг 4.8 сая фунтээр 1999 онд элсүүлж байв.
Гаднын холбоос
Ангилал:Нигерийн шигшээ багийн хөлбөмбөгчин Ангилал:Нигерийн олимпын аварга Ангилал:1996 оны зуны олимпод оролцогч Ангилал:Хөлбөмбөгийн довтлогч Ангилал:Льеж багийн тоглогч Ангилал:Монако багийн тоглогч Ангилал:Боруссиа Дортмунд багийн тоглогч Ангилал:Реал Бетис багийн тоглогч Ангилал:Аль-Иттихад Триполи багийн тоглогч Ангилал:Шарлеруа багийн тоглогч Ангилал:Аль-Садд багийн тоглогч Ангилал:Хөлбөмбөгийн олимпын аварга Ангилал:Африкийн оны шилдэг хөлбөмбөгчин Ангилал:Нигеричүүд Ангилал:1973 онд төрсөн
Кун Вервей
Кун Вервей (Koen Verweij, 1990 оны наймдугаар сарын 26-нд Алкмар хотод төрсөн) — Нидерландын тэшүүрчин юм. Түүний хувьд анхны олимпын наадамдаа 2014 онд 1500 метрийн зайд оролцон тэргүүлэгчээс 0.003 секундийн хойно барианд орж мөнгөн медаль хүртэж байв. 2012 болон 2013 оны ДАШТ-ий хөөх гараатай багийн уралдааны аварга.
Холбоос
Ангилал:Нидерландын тэшүүрчин Ангилал:Нидерландын олимпын мөнгөн медальтан Ангилал:Нидерландын олимпын оролцогч Ангилал:2014 оны өвлийн олимпод оролцогч Ангилал:2018 оны өвлийн олимпод оролцогч Ангилал:Тэшүүрийн олимпын аварга Ангилал:Тэшүүрийн дэлхийн аварга Ангилал:Нидерландын тэшүүрийн улсын аварга Ангилал:Орани-Нассау одон шагналтан (рыцарь) Ангилал:Нидерландчууд Ангилал:1990 онд төрсөн
Никкүн
Никкүн Бук Хорвечкүл ( Тайланд: นิชคุณ หรเวชกุล, Дуудлагаар: Ничкүн Хорвечкүн, 1988 оны зургадугаар сарын 24нд төрсөн.) Өмнөд Солонгосын Тайланд-Хятадын Америк дуучин, жүжигчин, дуу зохиогч. Тэрээр Өмнөд Солонгосын 2pm зургаан гишүүнтэй хөвгүүдийн хамтлагт рэппэр, дуучин. Түүний эцэг Teeragiat Horvejkul нь Тайландад төрсөн Тайланд-Хятад гаралтай хүн бөгөөд түүний ээж Yenjit Horvejkul нь Тайландад төрсөн Хятад гаралтай хүн юм. Horvejkul-н гэр бүл нь дөрвөн хүүхэдтэй ба тэдний хоёр дахь хүүхэд нь Никкүн юм. Тэрээр нэг ах, хоёр эмэгтэй дүүтэй. Түүний ахыг Nichan Horvejkul, том дүүг нь Nitikarn Horvejkul, хамгийн бага дүүг нь Nutcharee Horvejkul гэдэг.
Бага нас
АНУ-ын Калифорниа муж улсын Ранчо Кукамонга гэдэг газар төрсөн. Түүнийг нэг нас зургаан сартай байхад нь гэр бүлээрээ Тайланд руу нүүсэн. 1-4р ангиа Тайландын THEPKANCHANA-д, 5-6р ангиа Тайландын TUNGPIRUNTHAM-д, 7р ангиа Тайландын NAWAMINTHARACHINUTIT SATRIWITTAY PHUNTTAMONTHON-д тус тус дүүргэсэн ба удалгүй ах Ничан-ыгаа даган Шинэ Зеланд рүү шилжсэн байна. Гэвч ах нь АНУ-руу явахаар болж, тэрээр маш их ганцаардаж байсан. Шинэ Зеландад 8р ангиа WANGANUI COLLEGIATE сургуульд дүүргэжээ. Гэрийхэн нь түүнийг авахаар очиж, дуудуулсан ч тэрээр үлдэхээр шийдэж байжээ. Удалгүй АНУ-д байдаг авга эгчийнх рүүгээ нүүж Кальфорниад суралцахаар болсон. Тэндээ 10р ангиа Кальфорниа-н сургуульд дүүргэсэн. Түүний суралцаж байсан сургууль нь жижигхэн сургууль байсан учраас тэр маш онц сурдаг байжээ. Хэсэг хугацаа өнгөрч найзуудтай болсны дараа сурлага нь бага багаар муудаж эхэлсэн байна. Ах нь түүн дээр очиж шинээр нээгдсэн LOS OSOS том ахлах сургуульд оруулахаар болоход Никкүн их дургүй байсан. Учир нь найзуудаасаа холдохыг хүсээгүй байна, гэсэн ч хүчээр оржээ. Тэгээд түүний сурлага улам муудсан байна. Тэгсэн ч тэрээр сургуульдаа үнэхээр нэр хүндтэй ба хүүхэд бүр түүнийг даган дуурайдаг байжээ. Никкүн агаарын теннист ихээхэн сонирхолтой байсан ба бараг л ирээдүйн мэргэжлээ агаарын теннисийн багш гэж тодорхойлчихоод байв. Түүний агаарын теннисын авъяас нь одуудын дунд зохиогддог спортын тэмцээнүүдээс илт харагддаг. Мөн Тайландын зодооны урлагаар бага байхдаа хичээллэдэг байжээ. Тэр анхны хайртайгаа АНУ-д суралцахаар явахынхаа өмнө учирчээ. Түүнд анхаарал тавьдаг дээд ангийн эгч нь байж, өмнө нь эсрэг хүйстэнтэйгээ дотно байж үзээгүй түүний анхны хайр нь байжээ. АНУ-д суралцахаар явснаас болж тэд салсан байна.
JYPE
2005 онд түүнийг АНУ-д сурдаг байхад түүний Солонгос найз нь Лос - Анжелс хотод зохиогдох Солонгосын Урлагийн Наадамд очих хүсэлт тавьжээ. Яг тэр өдөр JYP Entertainment-н шалгаруулалт тэнд болж байв. JYP-н ажилчин болон өөр энтертайнментийн ажилчин түүнийг шалгаруулалтанд орохыг урьсан байна. Тэр оролцоод хангалттай сайн хийсэн гэж бодоогүй байтал JYP болон өөр нэгэн энтертайнмент түүнийг Солонгос явахыг санал болгосон байна. Ингээд хоорондоо тохиролцож хоёр энтертайнмент-н аль нэгэнд нь түрүүлж ирсэн нь Никкүнийг авахаар болсон ч тэрээр татгалзсан байна. Гэсэн ч тэр энтертайнмент-н ажилчдад дугаараа өгчээ. Дараагийн өдөр нь өөр энтертайнмент-н ажилчин түүн рүү залгасан ч сонирхолтой санагдаагүй байна. Тэр өдөр нь JYP-с ч мөн залгажээ. JYP-д Rain байдаг гэдгийг сонссоноор түүний сонирхолыг татжээ. JYP-н ажилтан маш их залгасны эцэст уулзахаар болзож, тэрээр эмээгийнхээ шахалтаар Солонгос явахаар болов. Учир нь түүний эмээ Солонгос Драма-н шимтэн үзэгч байв.
Ингээд 2006онд тэрээр Солонгос улсад ирж JYP энтертайнментийн суралцагч болж бэлтгэгдэж эхлэв. Тэр JYP-тай 8 жилийн гэрээ хийжээ. JYP-д бэлгэгдэж байх хугацаандаа Тайландад алдаршиж эхлэв. Тайланд-н Сүпэр Одуудыг төрүүлдэг шоу-нд хөтлөгч хийж, Тайланд Солонгос улсын хооронд явж, нэвтрүүлэгт оролцож нэр хүнд нь улам алдаршиж эхэлжээ. Түүнд Солонгос-н алдартай сэтгүүлд ярилцлага өгөх урилга хүртэл ирж байв. Гэтэл тэр АНУ-руу буцаж яваад, үргэлжлүүлэн суралцхаас өөр аргагүй болжээ. Учир нь тэрээр сүүлийн улирлын хичээлдээ суугаагүйгээс болж сургууль нь хөөх талаар ярилцаж байгааг мэджээ. Тэгээд тэр шалгалт өгөөд Дипломоо авчээ.
2pm
2007оны дунд үед JYP энтертайнментаас 11, 12 эсвэл 13 гишүүнтэй хөвгүүдийн хамтлаг гаргах болсноо зарлав. Найман сард JYP-с 12гишүүнийг танилцуулав. Никкүн тэр дунд байсан бөгөөд, JYP-с Халуун цуст залуус гэсэн реалити шоу зохион байгуулж тэдний бэлтгэлийн үйл явцыг харуулж байв. 2008оны есдүгээр сарын 4ний өдөр Никкүн болон түүний зургаан найз нь Халуун цуст залуус реалити шоунаас төрсөн 2pm хамтлагийн гишүүд болон хувиарлагдаж анхны мини цомог Hottest Time of the Day-д багтсан 10аас 10 (Солонгос: 10점 만점에 10점; Revised Romanization: Ship Jeom Manjeome Ship Jeom) дуугаараа дебүтээ хийжээ. Мөн энэ онд нөгөө 6гишүүн нь 2am хамтлагт орж дебүтээ хийсэн байна. 2pm нь өдрийн хоёр цагийг илтгэдэг учраас эрч хүчтэй дууг хийдэг бол 2am хамтлаг нь шөнийн хоёр цагийг илтгэдэг учир илүү баллад төрлийн намуухан дууг дуулдаг байна. Ингээд энэ 2 хамтлагийг хамтад нь ONEDAY гэж нэрлэдэг юм.
2pm хамтлагийн ахлагч Жей Парк нь 2005онд MySpace-дээ Солонгос-н тухай бичиж байсан эвгүй зүйлээс болж хамтлагаас гарах болж 2pm хамтлаг асар их үзэн ядагчтай болсон. Жей Парк хэсэг хугацааны дараа соло уран бүтээлчээр эргэн ирсэн ч одоо хүртэл хамтлагийг үзэн ядагчид их байдаг байна. Удалгүй үйл ажиллагаа нь хэвийн байдалдаа орж уран бүтээлүүд гарсаар 2009оны 10сард 01:59PM болон 2010онд Don`t stop Can`t stop цомгуудаа тус тус гаргасан байна. 2pm хамтлаг 2011 оны арван хоёрдугаар сард Япон улсад дебүт хийсэн нь Никкүний нэр хүнд өсөхөд ихээхэн нөлөөлсөн юм. 2012оны долдугаар сарын 24нд Никкүн авто машины осол гаргаж мотоциклтэй хүн дайрсан хэрэгт холбогджээ. Согтууруулах ундаа хэрэглэсэн гэсэн шалтгаанаас болж олон хүмүүсийн дургүйцлийг хүргэж Твиттер-р дамжуулан уучлалт гуйсан ч үзэн ядагчид нэмэгдсэн байсан тул хэсэг хугацааны амралт авахаар шийдэж оролцох байсан бүх нэвтрүүлэг, зар сурталчилгаа, үйл ажиллагаагаа цуцалж таван сар орчмын амралт авч Тайланд дахь гэртээ байсны дараа эргэн уран бүтээлдээ орж байжээ.2pm хамтлаг 2013онд Grown нэртэй гурав дахь студийн цомгоо гаргасан.
Кино урлаг
Япон дахь дебүтээс хойш тэрээр 2012оны гуравдугаар сарын 17нд өсвөр насныханд зориулсан Манга зохиолоос сэдэвлэн бүтээсэн, телевизийн сериал кинонд нэгэн компаний залуухан захиралын туслах дүр бүтээснээр жүжигчний гараа нь эхэлсэн юм. Удалгүй мөн оны долдугаар сарын 16нд Seven Something буюу долоон өөр залуусын хайр сэтгэл, тэдэнд тохиолдсон сонирхолтой явдлууд болон спортын амьдралын тухай өгүүлэх нэг ангит Тайланд киноны Марафон гүйлтийн тамирчны гол дүрд тоглосон юм. 2013онд тэрээр One and Half Summer хэмээх Хятад драмагийн гол дүрд тоглохоор гэрээнд гарын үсэг зурсан бөгөөд энэ кино нь 2014оны зун нээлтээ хийх юм. Энэ кинонд JYP-н Miss A хамтлагийн гишүүн Жиа-тай хамтран тоглож байгаа юм. Тэрээр кинонд тоглох ихээхэн сонирхолтой гэж дурдаж байсан.
Телевизийн шоу
2008оноос хойш Star King, 2010 онд We got married зэрэг олон телевизийн шоунд оролцож байсан ч нэр хүндэд нь хамгийн их нөлөөлсөн нь Бид гэрлэсэн шоу юм. Уг шоунд F(x) охидын хамтлагийн ахлагч Викториатай хамтран оролцсон юм. "Бид гэрлэсэн"-д оролцсоноос хойш Хятад болон олон улсын шүтэн бишрэгчдийн тоо илт ихэссэн юм. Одоог хүртэл тэднийг амьдрал дээрх жинхэнэ хосууд гэдэгт итгэдэг шүтэн бишрэгчид ч байдаг байна.
Ганцаараа дуулсан дуунууд
Тайланд дуунууд
Англи дуунууд
Шагналууд
Ангилал:Өмнөд Солонгосын хөгжимчин Ангилал:Өмнөд Солонгосын жүжигчин Ангилал:Өмнөд Солонгосчууд Ангилал:1988 онд төрсөн
12 сарын 11
12 сарын 11 нь Григорийн тооллын жилийн 345 дахь (өндөр жил бол 346 дэх) өдөр юм. Мөн он дуустал 20 өдөр үлдэж байна.
Энэ өдөр нас барагсад
1211 #11
ГЦ+8
UTC+8 нь Гринвичийн цагаас 8 цагаар түрүүлж явдаг цагийн бүс юм.
7.53 тэрбум орчим хүн буюу дэлхийн нийт хүн амын 22.5% нь энэхүү цагийн бүст амьдардаг. Дэлхийн хамгийн их хүн амтай тус бүс нь АСЕАН-ы ерөнхий цаг болох хамгийн их магадлалтай нэр дэвшигч болно.
Албан ёсны UTC+8 болон газарзүйн UTC+8 бүсийн ялгаа
Цагийн бүсийг тогтооход хууль, улс төр, эдийн засгийн шалтгаанууд нөлөөлдөг. Иймээс газарзүйн уртрагийн цагийн бүс нь улс орнуудын албан ёсны цагийн бүсээс зөрөх нь олонтаа. Газарзүйн хувьд UTC+8 цагийн бүс нь дорнод уртрагийн 112°30′-аас 127°30′ хүртэлх нутгийг хамардаг. Гэвч газарзүйн хувьд UTC+8 бүст багтах Азийн олон улс өөр цагийн бүсийг ашигладаг. Эсрэгээрээ, газарзүйн хувьд UTC+7 (Малайн хойг, Сингапур), UTC+9 (Хятадын зүүн хязгаар, Баруун Австрали) бүст багтах газар нутагт UTC+8 бүс хэрэглэгддэг байна.
Уртрагийн хувьд UTC+8-д байрладаг ч өөр цагийн бүст багтдаг газрууд
Пхеньян, Сөүл зэргийг оролцуулсан Солонгосын баруун хэсэг
Дорнод уртрагийн 67°30′-аас 82°30′-д орших газрууд (газарзүйн хувьд UTC+5)
UTC28
Časové pásmo Huso horario
Ниагара хүрхрээ
right|250px
Ниагара хүрхрээ (Niagara falls []) нь Эри нуураас Онтарио нуур уруу урсах Ниагара голд байх ба Канадын Онтарио муж, Америкийн Нью Йорк мужийг зааглах хилийн зааг нь болно. Торонтогоос баруун урагш 120 км, Баффалогоос зүүн хойш 27 км-т оршдог. Энэхүү хүрхрээ нь баялаг усны нөөц болон хүч, үзэсгэлэнт тогтоцоороо алдартай. Хүрхрээ нь тийм өндөргүй ч өргөн хэмжээтэй ба урсацын хэмжээгээр Хойд Америкт хамгийн томд орно. Минутад дундажаар 110,000м3, хамгийн ихдээ 168,000м3 ус урсдаг байна. Ниагара хүрхрээ нь доорх 3 хүрхрээнээс бүрдэнэ. Ниагара хүрхрээний эргэн тойронд аялагч жуулчлагч нарт зориулсан зочид буудал, ресторан, дэлгүүр гэх мэт байгууламжууд олноор зэрэгцэн сүндэрлэнэ. 1990-ээд оноос энэ талын байгууламж, үйлчилгээ эрчимтэй хөгжжээ. Жуулчдын 90% нь Канадын талаас, 10% нь Америк талаас үзэж сонирхдог. Канадын талаас орой бүр хүрхрээ тийш гэрэлтүүлэг чимэглэл тусгах ба өдөр дундаас орой хүртэл усан онгоцоор ойртон үзэж болно.
Цахим холбоос
Ангилал:Хойд Америкийн хүрхрээ Ангилал:Ниагара голын систем Ангилал:Онтариогийн газар зүй Ангилал:Нью-Йоркийн ус зүй Ангилал:Голын усан цахилгаан станц Ангилал:Канадын усан цахилгаан станц Ангилал:АНУ-ын голын усан цахилгаан станц Ангилал:Канадын хүрхрээ Ангилал:АНУ-ын хүрхрээ Ангилал:Ниагара Фолс (Нью-Йорк) Ангилал:Ниагара Фолс (Онтарио) Ангилал:АНУ-Канадын хоорондын хил Ангилал:Хойд Америкийн усан цахилгаан станц Ангилал:Нью-Йоркийн усан цахилгаан станц Ангилал:Онтариогийн эдийн засаг
Цахим шуудан
Цахим шуудан, өөрөөр и-мэйл (e-mail, electronic mail) гэж тоон аргаар интернэт юм уу дотоод сүлжээгээр захидал илгээх, хүлээн авах орчин юм. Цахим шуудан нь анх үүсэхдээ нэг компьютераас нөгөө компьютер рүү шууд дамжих шаардлагатай байжээ. Ингэхийн тулд харилцах хоёр компьютер нь хоёулаа сүлжээнд холбогдсон, асаалттай байх хэрэгтэй байв (өнөөгийн мессенжерийн адил). Харин өнөөгийн цахим шуудангийн системүүд нь хадгалах-дамжуулах загвартай. Цахим шуудангийн серверүүд нь мессежүүдийг хүлээн авч, цааш нь дамжуулж, хүргэж өгч, хадгалдаг. Өнөө үед хэрэглэгчид нь зэрэг онлайн байх албагүй болсон бөгөөд мессеж хүлээн авч, явуулахад богино хугацаагаар л мэйлийн серверт холбогдох шаардлагатай.
И-мэйлийн мессеж нь толгой (header), бие (body, мэйлийн агуулга) гэсэн хоёр бүрэлдэхүүн хэсгээс тогтоно. Бие нь мэйлийн агуулга болно. Толгой хэсэгт явуулагчийн мэйл хаяг, явуулах хэрэглэгч(үүд)ийн мэйл хаяг гэх мэт хяналтын мэдээлэл агуулагдана. Мөн гарчигийн талбар гэх мэт нэмэлт мэдээлэл ихэвчлэн байдаг.
Түүх
Цахим шуудан нь анх дан текстэн мэдээлэл явуулах арга байсан бол мультмедиа агуулгыг дагуулж явуулах процессийг RFC 2046 - RFC 2049 хүртэл стандартчилсан. Эдгээр RFC-нүүдийг нийтэд нь Multipurpose Internet Mail Extensions буюу MIME гэнэ.
Орчин үеийн интернэтийн цахим шуудангийн үйлчилгээ нь ARPANET-аас үүсэлтэй. 1973 онд анх и-мэйл мессежийг энкодлох стандартыг (RFC 561) санаачилж байжээ. 1980-аад оны эхэнд ARPANET-аас Интернэт рүү шилжих үед өнөөгийн үйлчилгээний цөмийг бий болгожээ. Ийнхүү 1970-аад онд явуулсан и-мэйл өнөөдөр интернэтээр явуулсан мэйлтэй тун ойролцоо юм.
Ашигладаг протокол
Сүлжээнд тулгуурласан и-мэйл нь ARPANET дахь File Transfer Protocol (FTP)-д хийсэн өргөтгөлүүдийн тусламжтайгаар анх дамжуулагдаж байсан бол өнөө үед RFC 821 гэх 1982 онд баталсан стандартаар Simple Mail Transfer Protocol (SMTP)-ээр дамжуулдаг.
SMTP нь системүүд хооронд и-мэйл мессеж дамжуулах процессийн үеэр хүргэлтийн параметрүүдийг мессежээс (толгой, бие) гадуурх "дугтуй" (envelope) ашиглан харилцдаг.
Кирк Хэмметт
1962 оны 11 сарын 18-нд Сан-Францискод төрсөн. Ээж нь Филиппин, аав нь ирланд худалдаачин байв. Кирк Хэмметт Калифорнийн Ричмонд дахь Дэ Анзо их сургуульд явж байсан. Тэр Дэ Анзо их сургуульд явж байхдаа Примусын Лэс Клэйпүүлтэй танилцаж сайн найзууд болсон.
Ангилал:1962 онд төрсөн Ангилал:Америкийн дуучин Ангилал:Америкчууд
Үндэстнүүдийн Хамтын Нөхөрлөл
Үндэстнүүдийн Хамтын Нөхөрлөл (Commonwealth of Nations) буюу Хамтын Нөхөрлөл, хуучнаар Британийн Хамтын Нөхөрлөл нь хоёроос бусад нь хуучин Британийн эзэнт гүрний бүрэлдэхүүнд байсан нийт тавин дөрвөн тусгаар тогтносон гишүүн улсуудаас бүрдсэн олон улсын байгууллага юм.
Хоёр жил тутам явагддаг Хамтын Нөхөрлөлийн орнуудын засгийн газрын тэргүүнүүдийн уулзалтын хоорондох өдөр тутмын үйл ажиллагааг Ерөнхий нарийн бичгийн даргаар удирдуулсан Хамтын Нөхөрлөлийн Нарийн Бичгийн Дарга нарын Газар хөтлөн явуулна. Тэдгээрийн чөлөөт холбооны бэлгэ тэмдэг нь Хамтын Нөхөрлөлийн Тэргүүн бөгөөд өдгөө II Элизабет болно. Түүнээс гадна II Элизабет нь Хамтын Нөхөрлөлийн гишүүн 16 тусгаар тогтносон, харилцан үл хамаарах улсуудын төрийн тэргүүн билээ.
Эшлэл
Ангилал:Лондон дахь олон улсын байгууллага Ангилал:1931 онд байгуулагдсан
А-Кьюгийн үнэн түүх
А- Кьюгийн үнэн түүх нь 1921 оны 12 сарын 4-нөөс 1922 оны 2 сарын 12-ний хооронд хэвлэгдэн гарсан Лү Шүний зохиол юм.
Зохиолд гол баатар нь болох, тухайн цаг үеийн Хятадын тариачдын төдийгүй ерөөс зовж зүдсэн орны үгээгүй ядуу ардын нийтлэг шинж төрхийг илэрхийлсэн, боловсрол муутай, тогтсон ажилгүй, А-Кьюгийн "адал явдал" дүрслэгддэг. А-Кью бол байнга бусдад дээрлэхүүлж, ялагдаж, доромжлуулж байдаг ч гэсэн, өөрийгөө ялсан гэж өөрийгөө хуурч мэхлэдэг нэгэн.
Агуулга
Энэ зохиолын бүлгүүд нь:
Оршил хэсэгт зохиолч А-Кьюгийн жинхэнэ нэрийг мэдэхгүй гэж өгүүлдэг. "А" буюу 阿 нь Хятад нэрүүдийн өмнө залгагддаг угтвар. "Кью" буюу Q нь "Куэй" хэмээх нэрийн товчлол бөгөөд тийм дуудлагатай олон ханзнаас алийг нь хэрэглэхээ мэдэхгүй байсан тул латин үсэг хэрэглэсэн гэж байдаг.
Дараагийн бүлгүүдэд А-Кьюгийн ерөнхий дүр төрх гардаг. Тэрээр Вэйжүан тосгонд ямар ч нэр хүндгүй, орон гэр гэхээр зүйл ч үгүй, айлд зарцлагдан олсон, хааяа хулгай хийж олсон хэдэн зоосоороо гэдсээ тэжээж, үлдснийг нь архинд өгчихөөс ч буцдаггүй нэгэн. Мөн тосгон дахь байр сууриа дээшлүүлэх гэж, арай эр хүндтэй хүмүүсийнх нь хийж буй үйлдлийг дуурайж байдаг. Энэ бүхнээс харахад, А-Кью нь үнэхээрийн тэнэг амьтан шиг санагдах боловч түүний эхнэр авъя гэсэн санаа, хот руу ажил хайхаар явсан зэрэг нь түүнийг бүр ухаангүй тэнэг, яадгаа алдчихсан амьтан биш болохыг нотолж байна. Лү Шүнь нь хотод Цюй жэнь гэгч алдартай ноёныд очиж ажиллан нилээд хугацаа өнгөрүүлэн, хэрэндээ "баяжаад" тосгондоо ирсэн нь түүний алдар нэр хүндийг өсгөж, бүр Жао ноёны хатан хүртэл түүний хөшгийг өндөр үнээр авна. Энэ хэсэг нь А-Кьюгийн хүнлэг шинж бөгөөд тосгоныхны бүдүүлэг байдлыг гаргаж ирсэн. Нэг өдөр Вэйжүан тосгонд нь хувьсгалын тухай мэдээ орж ирнэ. Үүнийг далимдуулаад тосгоныхон "хувьсгалчдын арми" нэртэйгээр баячуудан гэрийг дээрэмдэнэ. А-Кью ч гэсэн хувьсгалч болъё гэсэн ч, чадалгүй, дээрмийн хэргээр гүтгэгдэж, цаазлагдана. Цаазлагдахынхаа өмнө тэрээр мөн л өөрийгөө мэхлэн, өөрийгөө зоригтой хүн болж дахин төрнө гэж өөртөө итгүүлнэ.
Цахим холбоос
Ангилал:Утга зохиолын бүтээл Ангилал:20-р зууны утга зохиол Ангилал:Орчин үеийн хятадын уран зохиол Ангилал:Өгүүллэг
12 сарын 23
12 сарын 23 нь Григорийн тооллын жилийн 357 дахь (өндөр жил бол 358 дэх) өдөр юм. Мөн он дуустал 8 өдөр үлдэж байна.
Энэ өдөр нас барагсад
1223 #23
Дунай мөрөн
Дунай мөрөн нь Ижил мөрний дараах Европын хоёр дахь урт мөрөн юм. Дунай мөрөн нь Альпийн нурууны арын баруун өмнөд Герман дахь голуудаас эх авч дорнод Европ руу Герман, Австри, Унгар, Словак, Хорват, Серби, Унгар, Австри, Унгар, Болгар, Румын улсуудыг дамжин урсч, Хар тэнгист цутгадаг. Нийт урт 2,860 км, сав газрын талбай 817 мянган км² байдаг.
Эшлэл
Ангилал:Дунай мөрний голын систем Ангилал:Европын гол мөрөн Ангилал:Баден-Вюртембергийн гол мөрөн Ангилал:Баварийн гол мөрөн Ангилал:Дээд Австрийн гол мөрөн Ангилал:Доод Австрийн гол мөрөн Ангилал:Венийн гол мөрөн Ангилал:Болгарын гол мөрөн Ангилал:Молдавын гол мөрөн Ангилал:Румыны гол мөрөн Ангилал:Украины гол мөрөн Ангилал:Унгарын гол мөрөн Ангилал:Сербийн гол мөрөн Ангилал:Словакийн гол мөрөн Ангилал:Хорватын гол мөрөн Ангилал:Германы усан зам Ангилал:Австри-Германы хоорондын хил Ангилал:Хилийн гол мөрөн Ангилал:Одесса мужийн ус зүй
Хессен
Хессен (Hessen []) — Герман улсын муж. Нутгийн өмнө зүгт орших Дармштадт (өмнөд Хессен) хотын ойролцоогоор хамгийн их хүн амын суурьшилтай, эдийн засгийн хувьд германдаа хамгийн хүчтэй хөгжсөн газар юм. Энэ муж улсын нийслэл нь Висбаден хот бөгөөд харин хамгийн олон хүн амтай, том хотын тоонд Майны Франкфурт хот ордог. Өнөөдрийн Хессен муж улс нь 1945 оны есдүгээр сарын 19-нд Хессений Их Херцогт Улс гэсэн нэртэйгээр үүсгэн байгуулагдсан ба Холбооны Бүгд Найрамдах Герман Улсаас анхны ардчилсан хуулийг батлан хэрэгжүүлсэн муж улс юм.
Түүх
Өнөөдрийн Хессен мужийг хуучны хаадуудын нутаг Хессений Ландграфт Улс, Эрбахын Гүнт Улс, Золмсын Вант Улс болон Нассаугийн ихэнх газар нутаг, Ханаугийн Гүнт Улс, Изенбургийн Гүнт Улс, Валдэкийн Вант Улс, Майнц болон Фулдагийн шашинтаны эзэмшил газар мөн чөлөөт эзэнт хотууд болох Майны Франкфурт, Фрийдберг, Гелнхаузен болон Ветцларын нутгуудыг нэгтгэсэнээр бий болжээ.
Ангилал:Германы муж улс
Викториа нуур
Викториа (Lake Victoria) нь Африк тивийн хамгийн том буюу 68,800км2 талбай бүхий нуур юм. Үүнээс Кени (6%буюу 4,100км2), Уганда (45%буюу 31,000км2), Танзани (49%буюу 33,700км2) улсуудад тус тус харъяалагддаг. Дэлхийд хэмжээгээрээ 3-т орох ба 3000 орчим аралтай. Нуурын дундаж гүн нь 20 м, хамгийн гүнзгий газраа 84 м хүрнэ. Викториа нууртай холбоотой хамгийн анхны тэмдэглэлийг Африкт алт болон зааны ясны наймаа хийдэг байсан Арабын худалдаачид үлдээсэн байдаг. 1160 он гэхэд газрын зурагт нуурын нарийн дүрслэл тэмдэглэгдсэн байдаг ба Нил мөрний эх сав болохыг заасан байдаг аж. Европоос анх энэ нуурын тухай мэдсэн хүн нь Английн хайгуулчин Жон Хэннинг Скип юм. 1858 онд, Ричард Фрэнсис Бартоны хамтаар энэ нууранд очсон бөгөөд Английн хатан хаан Викториагийн нэрээр нэрлэжээ.
Цахим холбоос
Ангилал:Африкийн нуур Ангилал:Угандын нуур Ангилал:Танзанийн нуур Ангилал:Кенийн нуур  Ангилал:Байгаль орчны сүйрэл Ангилал:Нил мөрний голын систем
ГЦ+7
UTC+7 нь дараах газруудад ашиглагддаг цагийн бүс юм:
Зуны цаг (Хойд хагас бөмбөрцгийн зун)
UTC27
Жейн Остин
thumb|right|250px|Эгч Кассандра нь зурсан гэгдэх Жейн Остиний хөрөг Жейн Остин (Jane Austen; 1775 оны 12 сарын 16 - 1817 оны 7 дугаар сарын 18) нь Английн алдарт риалист үргэлжилсэн үгийн зохиолч байв.
Гадаад холбоос
Ангилал:Английн зохиолч
Манжго улс
Манжго улс (Англи хэл: Manchukuo, Япон хэл: 満州国, まんしゅうこく) нь 1932 оноос 1945 оны хооронд Манжуурт (одоогийн БНХАУ-ын зүүн хойд хэсэг) төвлөрч байсан улс юм. Хаант улсын хэв шинжтэй байсан тул Манжуурын Эзэнт Гүрэн гэдэг нэртэй байв. Япон Улс, Дундад Иргэн Улс, Зөвлөлт Холбоот Улс, Бүгд Найрамдах Монгол Ард Улс, Монголын автономит засгийн газартай хиллэж байсан.
Жиоржио Наполитано
Жиоржио Наполитано (Giorgio Napolitano) 1925 оны 6 сарын 29-ний өдөр төрсөн. Итали улсын улс төрч, сенатч асан, Итали улсын 11 дэх ерөнхийлөгч юм.
Ангилал:1925 онд төрсөн Ангилал:Италийн улс төрч Ангилал:Италийн ерөнхийлөгч
12 сарын 12
12 сарын 12 нь Григорийн тооллын жилийн 346 дахь (өндөр жил бол 347 дэх) өдөр юм. Мөн он дуустал 19 өдөр үлдэж байна.
Энэ өдөр нас барагсад
1212 #12
Ник Ханаер
Ник Ханаер (Nick Hanauer) нь АНУ-ын бизнесмэн, хөрөнгө оруулагч юм. Ханаер нь Вашингтоны Их Сургуульд гүн ухаанаар суралцаж төгссөн ба дараа нь гэр бүлийнхээ эрхэлдэг Pacific Coast Feather компанид ажиллажээ. Ханаер нь олон нийтийн хөгжлийн ажилд идэвхитэй оролцдог, нийгмийн шудрага байдлын төлөө тэмцдэг идэвхээрээ АНУ-д алдаршжээ. Түүний ТЕД-д 2012 онд уншсан, хөрөнгө чинээтнүүд дундаж иргэдэд ажлын байр бүтээдэггүй тухай онцгой лекц нь ТЭД-ээс хасагдаж хориотой лекцийн тоонд орсноороо олон нийтийн анхаарал талархлыг хүлээжээ.
Ангилал:1959 онд төрсөн Ангилал:АНУ-ын бизнесмен
Энерги хадгалагдах хууль
Энерги хадгалагдах хууль буюу Эрчим хадгалагдах хууль нь тусгаарлагдсан систем дахь нийт энергийн хэмжээ нь цаг хугацааны явцад тогтмол байна (үүнийг цаг хугацааны туршид хадгалагдана гэнэ) гэж тодорхойлох физикийн хамгийн чухал хуулиудын нэг. Энэ хууль ёсоор энерги нь шинээр бий болж, устаж болохгүй, нэг хэлбэрээс нөгөөд л шилжиж болох ажээ. Хаалттай системд энергид тохиолдож болох ганц зүйл нь хэлбэрээ өөрчлөх явдал, жишээ нь химийн энерги кинетик энергид шилжих явдал.
Альберт Эйнштейн-ы харьцангуйн онол нь энерги масс хоёрыг ижил зүйл, цаашлаад аль аль нь нөгөөтэйгээ заавал хамт байдгийг харуулсан. Ийнхүү хаалттай системийн хувьд бол, харьцангуйн онол гарч ирэхээс өмнөх физикийн шинжлэх ухаанд үзэж байсантай адилаар масс, энерги хоёр нь тус тусдаа хадгалагддаг. Харьцангуйн физикийн онцлог нь "матери"-ийн бөөмс (атомыг бүрдүүлэгч бөөмс гэх мэт) нь матери биш энергийн төрлүүдэд (гэрэл]гэх мэт), эсвэл кинетик ба потенциал энергид (дулаан гэх мэт) хувирч болдог. Гэлээ ч энэ хувиргалт нь системүүдийн нийт массад нөлөөлөхгүй, учир нь ямар ч хувиргалтын явцад материйн биш энергийн төрлүүд нь массаа хадгалж үлддэг
Өнөө үед "энерги" хадгалагдана гэдэгт цаг хугацааны явцад системийн нийт энерги хадгалагддаг явдлыг илтгэнэ. Энэхүү энергид бөөмсийн тайван байдлын масс болон систем дахь энергийн бусад бүх төрлүүд орно. Үүний хажуугаар бөөмсийн системийн өөрчлөгдөхгүй масс (хүндийн төвийн инерциал хүрээнээс харсан системийн масс, жишээлбэл жигнэхэд шаардлагатай хүрээ) нь ямар ч ганц ажиглагчийн хувьд цаг хугацааны явцад тогтмол байх ба (нийт энергиэс ялгаатай нь) бүх ажиглагчийн хувьд ижил хэмжээтэй. Ийнхүү тусгаарлагдсан системд матери (тайвны үеийн масстай биетүүд) ба "цэвэр энерги" (дулаан ба гэрэл) нь бие биендээ хувирч болдог хэдий ч ийм маягийн системүүдийн нийт энергийн хэмжээ ба нийт массын хэмжээ нь цорын ганц ажиглагчийн хувьд тогтмол байна. Ийм системүүдээс энергийн ямар нэг төрөл алдагдад хүрвэл ("барьцалдуулах энерги" гэж харна уу) системийн нийт масс нь үүний адилаар буурна.
Энерги хадгалагдах хуулийн үр дүнд мөнхийн хөдөлгөөний машинууд нь гадна орчин руугаа энерги дамжуулахгүй тохиолдоход л үүрд ажиллана. Ийм төхөөрөмжүүд нь тэдэн рүү хийсэн энергиэс илүү хэмжээний энергийг үүсгэвэл массаа алдаж, үүрдийн хугацааны туршид үгүй болно; ийнхүү энэ нь боломжгүй зүйл.
Гадаад холбоос
Ангилал:Термодинамик Ангилал:Энерги Ангилал:Физикийн үндсэн ойлголт
Опцион
Опцион гэдэг нь хөрөнгө оруулалтын салбарт нэг хүн нөгөөдөө тодорхой хөрөнгийг тодорхой хугацаанд тохиролцсон үнээр худалдан авах буюу худалдах эрх олгох хэлбэрийг хэлнэ. Опцион бол үнийг мэдээлэх болон арилжааг тохиромжтой болгох үүднээс стандартад оруулсан гэрээ юм. Үнэт цаасны нэг опцион гэрээнд 100 ширхэг энгийн нэгж хувьцаа агуулагдаж байж стандарт опцион болно. Ганцхан call опционы гэрээнд 100 ширхэг нэгж хувцаа худалдаж авах нөхцөл тусгаж өгсөн гэсэн үг. Үүнтэй адилхан нэг put опционы гэрээнд 100 ширхэг нэгж хувьцааг зарах нөхцөл тусгагдана. Түгээмэл үнэт цаасны опцион гэрээ нь 6 нөхцөлийг тусгасан байдаг. Хувьцааны опцион гэрээнд тухайн үнэт цаастай холбоотой мэдээллийг тодорхой зааж өгсөн байна. Тухайн үнэт цаасны хувьд опцион гэрээ хэрэгжих боломжтой үнийг гэрээнд зааж өгсөн байдаг ба уг үнийг зорилтот үнэ гэнэ. Тиймээс зорилтот үнэ маш чухал юм. Опцион хэрэгжих үед опцион эзэмшигчийн тухайн үнэт цаасанд төлөх буюу зарах үнэ юм. Гэрээний тоог тодорхой болгосон байдаг. Стандартад үнэт цаасны нэг опцион гэрээнд 100 энгийн нэгж хувьцаа ноогдоно гэж тусгасан байдаг. Опцион гэрээний дуусах хугацааг зааж өгсөн байна. Хэрвээ дуусах хугацаа нь өнгөрөөд опционыг шийдвэрлээгүй тохиолдолд үнэгүй болно. Опционы шийдвэрлэх арга нь хэзээ опционыг шийдвэрлэж болохыг илэрхийлнэ. Опционыг шийдвэрлэх Америк болон Европ загвар байдаг. Америк опционыг дуусах хугацаанаас өмнө хэрэгжүүлж болно. Харин Европ загварын опционыг хугацаа дуусахын сүүлийн өдөр хэрэгжүүлнэ. Салангад үнэт цаасны опцион нь ихэвчлэн Америк загварын байдаг ба үнэт цаасны индекс опцион нь Европ загварын байдаг.
Хэрвээ үнэт цаасны опционыг шийдвэрлэх тохиолдолд хэрэгжүүлэх журмыг урьдчилан тохирно. Үнэт цаасны опционы нөхцөлд тогтсон хэрэгжүүлэх зарчмын дагуу опцион эзэмшигч гэрээгээ шийдвэрлэхээ мэдэгдсэнээс хойш хэдэн хоногийн дараа үнэт цаасны нэгж хувьцаанууд хүргэгдэх болно.
Үнэт цаасны опцион нь түгээмэл үнэт цаастай адил хөрөнгийн зах зээл дээр худалдаалагддаг. Энэхүү гэрээний онцлог нь эзэмшигч буюу худалдан авах талд эрх олгодог бол худалдсан талд үүрэг ноогдуулдаг. Опцион төрлийн үнэт цаасны ерөнхий шинж чанар нь: Энэхүү опцион гэрээний үнэ цэнийг тодорхойлохдоо хүлээгдэж буй мөнгөн урсгалын өнөөгийн үнэ цэнээр үнэлэх юм бол учир дутагдалтай байдаг. Энэхүү судалгааны ажлын онолын хэсэгт опционы мөнгөн урсгалыг тайлбарлаж, түүний үнэ цэнийг тодорхойлогч хүчин зүйлүүдийг авч үзнэ.
Опционы ангилал
Ангилал:Опционы бизнес
Арал
Арал гэдэг нь далай, тэнгис, нуур, мөрний (голын) доторх усаар хүрээлэгдсэн хуурай газар юм. Эх газрын арал нь хуурай газрын экзоген явц, суултын улмаас эх газраас тусгаарладсан байдаг бол далайнх нь галт уулын ба шүрийн үүсэлтэй. Олон арал бөөгнөрсөн бол олтриг гэнэ.
Своп
Своп гэдэг нь Санхүүгийн хэрэгслийн эрхийг зөвшөөрөгдсөн хугацаанд өөр активаар солих эсвэл үүрэг хариуцлагаа шилжүүлэх үйл явцыг хэлнэ.
Свопын ангилал
Гэрээний нөхцөл сайжруулах, ашиг олох эрсдэл бууруулах боломж олгоно.
Своп нь хоёр хэсгээс бүрддэг.
Ангилал:Банк Ангилал:Санхүү судлал Ангилал:Хугацааны бизнес Ангилал:Санхүүгийн зах зээлийн бизнес
Марк Вильмотс
Марк Вильмотс (Marc Wilmots, 1969 оны хоёрдугаар сарын 22-нд Донгельберг хотод төрсөн) — Бельгийн шигшээн зодог тайлсан хөлбөмбөгчин юм. Стандард Льеж, Шальке 04 болон Бордо багуудад тоглоод 2003 онд дасгалжуулагчийн замналаа эхэлсэн Бельгийн шигшээн дасгалжуулагч билээ.
Замнал
1987 онд мэргэжлийн эхэлсэн Вильмотс Сент Трюйден, Мехелен, Стандард Льеж, Шальке 04 болон Бордо багуудад тоглосон. Шалькед байхдаа 1997 оны Европын цомын шувтаргад талбай дээрээ алсын зоримог цохилтоор хожлын ганц гоолыг Вильмотс хийсэн ч аялан тоглолтонд торгуулийн цохилтоор ялагдаж байв. 2003 онд зодог тайлсан.
Вильмотс Бельгийн шигшээд 1990-2002 онд 70 тоглолтонд 28 гоолдсоны дотор ДАШТ-д 5 гоолджээ.
Шальке 04, Сент Трюйден багуудыг дасгалжуулсан. Бельгийн шигшээн туслах дасгалжуулагч Вильмотс 2012 оны тавдугаар сарын 15-нд ахлахаар томилогдов.
Холбоос
Ангилал:Бельгийн шигшээ багийн хөлбөмбөгчин Ангилал:Хөлбөмбөгийн хагас хамгаалагч Ангилал:Мехелен багийн тоглогч Ангилал:Стандард Льеж багийн тоглогч Ангилал:Шальке 04 багийн тоглогч Ангилал:Бордо багийн тоглогч Ангилал:Бельгийн лигийн хөлбөмбөгчин Ангилал:1990 оны хөлбөмбөгийн ДАШТ-д оролцогч Ангилал:1994 оны хөлбөмбөгийн ДАШТ-д оролцогч Ангилал:1998 оны хөлбөмбөгийн ДАШТ-д оролцогч Ангилал:2000 оны хөлбөмбөгийн ЕАШТ-д оролцогч Ангилал:2002 оны хөлбөмбөгийн ДАШТ-д оролцогч Ангилал:Бельгийн хөлбөмбөгийн шигшээ багийн дасгалжуулагч Ангилал:Кот-д'Ивуарын хөлбөмбөгийн шигшээ багийн дасгалжуулагч Ангилал:Ираны хөлбөмбөгийн шигшээ багийн дасгалжуулагч Ангилал:УЕФА Европын Лигийн аварга Ангилал:Шинэчлэлийн Хөдөлгөөн Намын гишүүн Ангилал:Бельгийн сенатч Ангилал:Бельгичүүд Ангилал:1969 онд төрсөн
Акэбоно Таро
Акэбоно Таро (曙 太郎) нь Америк-Японы зодог тайлсан сүмоч юм. Тэрээр 1988 онд Японы мэргэжлийн сүмод хөл тавьж, Хавайн сүмочдын анхдагч Такамиямагийн шавь болсон бөгөөд чансаагаа хурдан ахиулсаар 1990 он гэхэд дээд зиндаанд багтжээ. 1992 оны 11, 1993 оны 1 сарын тэмцээнд дараалан түрүүлснээр сүмогийн хамгийн дээд цол ёкозүна-д хүрсэн анхны япон бус тамирчин болжээ.
Эх сурвалж
Ангилал:Ёкозүна Ангилал:АНУ-ын кикбоксчин Ангилал:АНУ-ын мэргэжлийн бөх Ангилал:АНУ-ын сүмоч Ангилал:К-1 тулаанч Ангилал:Японы кикбоксчин Ангилал:Японы мэргэжлийн бөх Ангилал:Японы сүмоч Ангилал:Псевдоним Ангилал:Японы хүн Ангилал:Америкчууд Ангилал:1969 онд төрсөн
12 сарын 13
12 сарын 13 нь Григорийн тооллын жилийн 347 дахь (өндөр жил бол 348 дэх) өдөр юм. Мөн он дуустал 18 өдөр үлдэж байна.
Энэ өдөр нас барагсад
1213 #13
Алтан гагнуур
Алтан гагнуур (Rhodiola rosea) нь товгор булдруу бүхий, гадуураа цайвар бор өнгийн хайрсаар хучигдсан, бүдүүн үндэслэг ишнээс салаалсан 5-35 см өндөр, олон наст өвслөг ургамал юм. Арктикийн ихэнх хэсэг, Төв Азийн уулархаг нутаг, Хадат уул, Европын уулархаг нутгаар ургадаг.
Алтан гагнуурын үндэс, үндэслэг ишийг ардын эмнэлэгт яс бэртэх, булчин шөрмөс гэмтэхэд чанамал, идээшмэл байдлаар ууж хэрэглэдэг. Мөн хүний биеийн алжаал ядаргааг тайлах, тамир тэнхээг сайжруулахад тустай гэж үздэг.
Нутгийн нэршил: Мүгэз, Алтан гагнуур, Зэрлэг мүгэз, Ягаан мүгэз.
Эшлэл
Ангилал:Родиола Ангилал:Ургамал Ангилал:Монгол оронд ургадаг ургамлууд Ангилал:Эмийн ургамал
Казах хэл
thumb|230px|[[Алматы. «Казах казахтай казакаар ярья» уриа самбар]] Хасаг хэл (Кирилл: қазақ тілі, Араб: قازاق ٴتىلى, Латин: qazaq tılı) нь Казахстан ба гадаад улсад амьдарч буй казах иргэдийн төрөлх хэл.
Хасаг хэл нь Каракалпак, Ногай, Карачай хэлүүдтэй хамт Кипчак-Ногай салбарыг хамарсан түрэг хэлний бүлэгт багтдаг. Түүнчлэн Киргиз, Татар, Башкир, Караим, Крымын Татар хэлтэй ойрхон байна.
Хасаг хэл нь аялгад хуваагддаггүй нь шинжлэх ухааны үндэслэлтэй юм. Бүх бүсийн казахууд бие биенээ сайн ойлгодог. Гэсэн хэдий ч зарим эрдэмтдийн үзэж байгаагаар хасаг хэл нь хойд, зүүн, өмнөд, баруун (гурван гурван нутаг дэвсгэрийн дагуу) 3 хэл аялгаар хуваагддаг гэж үздэг.
Энэ хэл нь XIV-XVII зууны үед Алтан Ордны задралын үед орчин үеийн Казахстаны нутаг дэвсгэрт нутаглаж байсан түрэг овог аймгуудын хэл болон үүссэн. Эцэст нь 17-р зууны дундуур Кыпчак-Ногай дэд бүлгийн бусад хэлнээс салан тусгаарлагдсан байна.
Тархалт
Хасаг хэлээр казах үндэстэн хэлэлцдэг. Өмнө зүгийн Тэнгэр уул, өрнө зүгийн Каспийн тэнгис, дорно зүгийн Алтайн нуруу хүрч нутагладаг.
Казахстан улсын албан ёсны хоёр хэлийн нэг болно. Касахстан улсын 2009 оны хүн амын тооллогоор казахуудын 9,982,276 нь төрөлх хэлээ хасаг гэж мэдүүлжээ.
Казахстанаас гадна Узбекистан улсын Каракалпакстан, Хятад улсын Шинжаан орон, Монгол улсын Баян-Өлгий аймаг зэрэг олон газар хасаг хэлтэн байна. Монгол улсын хүн амын 2010 оны тооллогоор 101,526 хасаг хүн бүртгэгдсэн ба үндсэндээ хасаг хэлээ мэднэ.
Үсэг бичиг
Бүх түрэгийн ард түмний нэгэн адил казахууд нь VIII-X зууны үед оршин байсан, шинжлэх ухаанд Орхон-Енисей гэж нэрлэгддэг руник бичгийн өв залгамжлагчид юм. Рун цагаан толгой нь 24 үсэг, үгний тэмдэгээс бүрдсэн байв.
Дундад зууны үед Исламын шашин дэлгэрч, араб бичгийн перс хувилбар Казахстаны нутаг дэвсгэрт мөн тархаж эхэлсэн. Дараа нь Казахстаны нутаг дэвсгэрт Араб-Лалын шашинтнуудын нөлөөн дор тэд араб бичиг хэрэглэж эхлэв. Хятадад Шинжааны казахууд хэвлэл мэдээллийн хэрэгслээр, зарим талаар боловсролын системд араб бичгийн өөрчлөгдсөн графикийг үргэлжлүүлэн ашигладаг.
1929-1940 оны хооронд Латин үсгийн системд шилжин ашиглаж байжээ.
Орчин үеийн казак хэл нь 1940 оноос хойш кирилл үсэг ашигладаг.
Кирилл цагаан толгой 42 үсэгтэй. Монголынхоос Ә, Ғ, Қ, Ң, Ұ, Һ, І долоон үсгээр илүү.
2012 онд Казахстанд казах хэлийг латин цагаан толгойн үе шаттайгаар орчуулах шийдвэрийн талаар мэдэгдэж байсан. Латин цагаан толгойд орчуулах үйл явцын эхлэлийг 2025 он хүртэл төлөвлөж байна.
2017 оны 4-р сарын 12-ны өдөр Казахстаны Ерөнхийлөгч Нурсултан Назарбаев 2017 оны эцэс гэхэд эрдэмтэн судлаачид, олон нийттэй нягт хамтран ажиллаж, шинэ казак цагаан толгой, графикийн нэг стандартыг баталж, кирилл цагаан толгойг орхиж, латин цагаан толгойн хэрэглээнд шилжих идэвхтэй үе шатыг эхлүүлэв. Ерөнхийлөгчийн 2017 оны 10-р сарын 26-ны өдрийн зарлигаар шинэ цагаан толгойг баталж, энэ цагаан толгойн үе шатыг 2025 он хүртэл үе шаттайгаар шилжүүлэхээр тогтоот байгаа ажээ.
Авиа зүй ба авиа шинжлэл
* киргиз ба узбек хэлэнд "ж(j)" "дж" гэж уншигддаг.
Өгүүлбэр зүй
Казах хэлэнд 9 төрлийн өгүүлбэрийн гишүүд байдаг:
Цахим холбоос
Ангилал:Дан ганц хэл Ангилал:Казахстаны соёл
Арал (Тэрэг)
Арал нь гэдэг нь морь, тэмээ, үхэр тэрэгний хоёр дугуйн дээр байрлуулж, ачаа ачих, морь мал хөллөх хэсэг юм.
Арлыг хийхдээ урт хоёр гуя модны хойт хэсэгт хэм тэгш хоног, нүх гарган ялуу хэмээх 8-10 хөндлөвч модоор холбон ачаа ачих боломжтой болгоно.
Морь мал хөллөх тэрэг нь хоёр дугуй, арал гэсэн үндсэн хэсгээс бүрдэнэ. Эмээл, хашлага хоёроор арлыг дугуйтай холбож тэрэг болгон угсардаг.
Ангилал:Мал аж ахуй Ангилал:Уналга, ачилга, эдэлгээний хэрэгсэл
Арабын Нэгдсэн Эмират Улсын эмиратууд
Арабын Нэгдсэн Эмират Улс нь 7 эмират (imarat; ганц тоо: imarah)-аас тогтоно:
Эшлэл
эмирт нутаг
Уэльс
Уэльс (Cymru, англи. Wales) нь Нэгдсэн Вант Улсын бүрэлдэхүүн орнуудын нэг бөгөөд зүүн талаараа Англи улстай хиллэдэг бол баруун талаараа Атлантын далай болон Ирландын тэнгисээр хүрээлэгдэнэ. Гурван сая гаруй хүн амын дийлэнх нь Уэльс болон Англи хэлээр ярьдаг. Уэльс хэлний тухайд дурдвал Уэльсийн соёл иргэншлийн хамгийн үнэт зүйл гэгддэг байх ба сүүлийн энэ хэлээрээ яригсадын тоо 20 хувь болон аажмаар буурч буй гэх дүгнэлт бий.
Төмөр зэвсгийн үе болон дундад зууны он жилүүдэд Уэльсчүүд Селтик, Бритоны нутаг дэвсгэр амьдардаг байсан байна. Уэльс бие даасан нэгдэл болох замналаа 5 дугаар зуунд буюу Ромын Эзэнт гүрэн харьяалалдаа байсан Британийг чөлөөлсөн үеээс эхлэлтэй гэж үздэг. 13 дугаар зуунд I Эдуард хаан Лливелинд ялагдал хүлээсэний дараа Англо-Норманчууд эзлэгдсэн Уэлсийн нутаг дэвсгэр дээр бүтэн зууны туршид амьдарч байжээ. Хожим нь Уэльс Английн бүрэлдэхүүнд нэгдсэн бөгөөд 1535-1542 оны Уэльсийн Англитай байгуулсан санамж бичгийн хүрээнд Англи-Уэльсийн хуулийг баталж одоог хүртэл засвар хийгдсээр хүчин төгөлдөр мөрдөгдсөөр буй. Уэльсийн улс төрийн амьдрал 19 дүгээр зуунд эрчимтэй явагдаж байсан бөгөөд 1881 онд дээд Уэльсийн дээд эрх мэдэлтнүүд болох Английн парламентийн бүлгэм далд ухуулга гэгч нэрийн доор хүний эрх, эрх чөлөөнд халдсан хэд хэдэн хуулийн заалт, тогтоолыг баталж байсан нь түүхэнд тодоор бичигддэг ажээ.